***ОФИЦИАЛНИ ПРАВИЛА***

*на инициатива* ***„Роди се звезда“***

*„Роди се звезда“* е инициатива на Столична община, която предоставя възможност за изява на младите хора на столицата в различни области.

1. ***ОРГАНИЗАТОР, МЯСТО И ВРЕМЕ НА ПРОВЕЖДАНЕ***
	1. *„*Роди се звезда“ се организира от Дирекция „Спорт и младежки дейности“ на Столична община в партньорство с Централни хали - Кауфланд България ЕООД, Obekti.bg и Modernity.bg.
	2. „Роди се звезда“ се провежда на територията на Централни хали, гр. София, „Сцена Централни хали“, ниво -1 и „Сцена Тераса Централни хали“ – ет.2.
	3. Изявите се провеждат 4 /четири/ пъти месечно, по график, предоставян своевременно от Централни хали - Кауфланд България ЕООД.

***2. ПРАВО НА УЧАСТИЕ***

**2.1.**Право на участие има всеки младеж на възраст от 15 до 29 години включително, съгласно § 1, т. 1 от Допълнителните разпоредби на Закона за младежта, живеещ на територията на Столична община.

1. ***ПРОЦЕДУРА***
	1. За включване в инициативата, участниците изпращат Информационна карта **(Приложение 1),** Декларация за съгласие за обработване на лични данни **(Приложение 2)** и материал (видео/аудио, текстови, презентация, снимки, картини), на електронна поща: mladi@sofia.bg, до **5-о число на месеца**;
	2. Участниците избират една от категориите, съгл. естеството на изявата:
* *Музика;*
* *Театър;*
* *Танц;*
* *Изобразителни изкуства;*
* *Фотография;*
* *Литература;*
* *Наука;*
* *Екология;*
* *Проекти с кауза /представяния/*
	1. От **5-о до 10-о число** на месеца*, Експертен съвет, назначен със Заповед на кмета на Столична община, избира и класира участниците.* Съветът се състои от професионалисти в различни области (музика, театър, танц, изобразителни изкуства, фотография, литература, наука, екология) и представители на организатора и партньорите. Решенията на Съвета са окончателни и не подлежат на промени.
	2. До **15-о число** на месеца организаторът информира одобрените участници за настоящия месец*.*
	3. До **20-о число** на месеца на официалния електронен портал на Столична община се публикува месечната програма.
	4. Технически параметри на сцените и капацитет:

 **3.6.1. Сцена 1 - „*Сцена Централни хали“, ниво-1* -** правостоящи и седящи места  *- 70 седящи места, до 90 с правостоящите*

 **3.6.1.1.***.* Озвучаване:

* *Фронтални озвучителни тела 8 инча;*
* *Активни преносими озвучителни тела 12 инча;*
* *Звуков смесител с 4 микрофонни входа, HDMI звуков вход и стрийминг плейър;*
* *XLR вход за включване на допълнителен звукосмесителен пулт;*
* *Възможност за използване на 4 вокални микрофона shure SM58 или 4 брошки/хедсета или комбинация в рамките на 4 канала;*
* *Широкоформатен мултимедиен проектор 4200 ANSI Lumen;*
* *Възможност за възпроизвеждане на онлайн съдържания чрез стрийминг плейъра*

 **3.6.2. Сцена 2 - *„Сцена Тераса Централни“ , ет. 2*** - полезна площ – 40 кв. м., 36 седящи места

 **3.6.2.1.** Озвучаване:

* *Фронтални озвучителни тела - RCF ART 932-A - 2 бр.;*
* *Суб бас - RCF SUB 905-AS – 1 бр.;*
* *Цифров миксер Midas MR12 – 1 бр.;*
* *Безжична микрофонна система Acemic H3 – комплект с вокален предавател и приемник – 2 бр.;*
* *Таблет за управление iPad – 1 бр.;*
* *Подходящо функционално окабеляване , съобразено с пространството*
1. ***КРИТЕРИИ ЗА ОЦЕНКА***
	1. Всеки проект/кандидатура на участник/ци се разглежда от двама експерти в съответната област и представители на организатора, и партньорите.
	2. Експертният съвет избира и класира кандидатите, съгл. следните критерии:

 **Музика**

* Авторство
* Оригиналност
* Сценично поведение и въздействие

**Театър**

* Авторство
* Оригиналност
* Сценично поведение и въздействие

**Танц**

* Техника
* Авторство
* Оригиналност
* Сценично поведение и въздействие

**Изобразителни изкуства**

* **Техника**
* Авторство
* Оригиналност

**Фотография**

* Оригиналност и креативност
* Емоционално въздействие

**Литература**

* Оригиналност
* Жанрово съответствие
* Авторство

**Наука**

* **Научна иновация**
* Приложимост
* Актуалност на идеята/проекта/продукта

**Проекти с кауза**

* Социална значимост и въздействие
* Яснота на целите и посланието
* Устойчивост на проекта
* Креативност в подхода и представянето

**Екология**

* Екологична значимост - идеята решава реален проблем, свързан с околната среда (замърсяване, биоразнообразие, климат и др.)
* Иновация - предложеното решение е новаторско, оригинално и/или се реализира по нов начин
* Реалистичност и изпълнимост - идеята е приложима в реални условия и има потенциал за постигане на конкретни резултати
* Въздействие върху общността/средата- има потенциал за положителна промяна – повишаване на екологична култура, намаляване на отпадъци, участие на хората и др.
* Устойчивост, има дългосрочна полза и възможност проектът да бъде развиван или мултиплициран
	1. Всеки експерт/представител на организатора/ партньорите поставя оценки на разпределените му кандидатури/проекти по скалата от 1 до 5. Оценките се осредняват и кандидатурите се класират, респ. допускат до участие кандидатите с най-висок брой точки.
	2. По реда на класиране участниците получават възможност за изява на сцената следващ месец, съгл. възможности и график.
	3. Не се допуска изпълнение на плейбек.
	4. ЗА категория „ИЗОБРАЗИТЕЛНО ИЗКУСТВО“ - не се допускат прерисувани произведения.
	5. ЗА категория „ФОТОГРАФИЯ“: на основание чл. 25з, ал. 5 от Закона за защита на личните данни (ЗЗЛД), обработването на лични данни чрез създаване на снимки е законосъобразно, ако е направено в обществената дейност на субекта на данни или на обществено място при спазване на изискването за прозрачност на обработването. Съгласие на лицето при създаването на такова произведение не се изисква, доколкото изображението е направено именно в хода на обществената дейност на лицето или на обществено място. Фотографиите следва да отговарят на условията на чл. 13 чл. от Закона за авторското право и сродните му права, а именно - да е налице съгласието на заснетото лице (ако има лица на снимката).
	6. Не се допуска използването на нецензурни и неприлични, накърняващи добрите нрави, морала и достойнството послания, текстове, кадри и др.
1. ***ОБЩИ УСЛОВИЯ***
	1. С подаването на Информационна карта и съпътстващи документи, съгл. т. 3.1., участниците декларират, че са навършили 18 годишна възраст, а в случай, че са под 18 години, разполагат с писмено съгласие от родител/настойник за участие в публичното събитие на „Сцена Централни хали“, ниво -1, гр. София/. Участниците потвърждават, че имат законното право неограничено да извършват всички необходими действия, свързани с участието си в инициативата.
	2. Участниците имат възможност за оттегляне на съгласието си за обработване на лични данни чрез Декларация за оттегляне на съгласието за обработване на лични данни **(Приложение № 3)** на е-mail mladi@sofia.bg
	3. Всички лица под 18 годишна възраст се задължават да представят писмена декларация с разрешение от родител/настойник, за участие в инициативата (**Приложение № 4).**
	4. Всеки участник се съгласява да бъде фото и видео заснеман, без да получава хонорар, както и се съгласява да преотстъпи авторските права върху записа на организатора на инициативата за целите на популяризирането й. На основание чл. 25з, ал. 5 от Закона за защита на личните данни (ЗЗЛД), о**бработването на лични данни чрез създаване на снимки е законосъобразно, ако е направено** в обществената дейност на субекта на данни или **на обществено място**  при спазване на изискването за прозрачност на обработването. **Съгласие на лицето**  при създаването на такова произведение **не се изисква**, доколкото изображението е направено именно в хода на обществената дейност на лицето или **на обществено място.**
	5. Участниците се съгласяват, че носят отговорността за всички материали и информация, подадени на електронна поща: mladi@sofia.bg, включително по отношение на тяхната законност, достоверност, автентичност и запазени права.
	6. Участниците се съгласяват и потвърждават, че тяхната изява на сцената не е обект на претенции за интелектуална собственост или авторски права и други производни на тях права на трети лица, нито участниците ще претендират за подобни права, както и за заплащане или каквито и да било компенсации или възнаграждения.
	7. Участниците гарантират на Организатора необезпокояваното упражняване на правата за авторско право или интелектуална собственост, като участниците ще бъдат изцяло отговорни в случай на каквито и да било претенции в тази връзка от страна на трети лица.
	8. Всички участници в събитието предоставят на Организатора правото да използва личните им данни, да ги фото и видеозаснема и да публикува и предоставя техни снимки и записи с цел популяризиране на инициативата.
	9. Организаторът на конкурса си запазва правото да допълва или променя Официалните правила, като промените влизат в сила от деня на публикуването им на официалния електронен портал на Столична община. Организаторът си запазва правото да преустанови провеждането на конкурса по всяко време. При възникнали спорове, крайните решения се взимат от Организатора.

6. ДРУГИ

6.1. С включването си в инициатива „Роди се звезда“ всеки участник се счита за уведомен и запознат с настоящите Официални правила и съгласен с условията в тях.

6.2. С включването си в инициатива „Роди се звезда“ участниците приемат и се ангажират да спазват настоящите Официални правила.